Diari Oficial de la Generalitat Valenciana


Sumari del DOGV 5940, del 26-01-2009 (2009/486)

RESOLUCIÓ de 9 de setembre de 2008, de la Direcció general per al Canvi Climàtic, per la qual es modifica d'ofici l'autorització ambiental integrada atorgada a l'empresa Ferro Spain, SA per a una fàbrica de frites, esmalts i composicions ceràmiques al terme municipal de Nules.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5940

Data del DOGV
:   26-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/486


Data del document
:   09-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nules
    * empresa privada
    * ceràmica

RESOLUCIÓ de 9 de setembre de 2008, de la Direcció general per al Canvi Climàtic, per la qual es modifica d'ofici l'autorització ambiental integrada atorgada a l'empresa Ferro Spain, SA per a una fàbrica de frites, esmalts i composicions ceràmiques al terme municipal de Nules. [2009/486]  
Vist l'expedient 009/08 IPPC, incoat a instàncies de Pedro J. Hausdorff, en nom de l'empresa Ferro Spain, SA, amb CIF A-48027981 i domicili social a la carretera València-Barcelona, quilòmetre 61,5, d'Almassora (Castelló), s'emet aquesta resolució de conformitat amb els següents  
Antecedents de fet  
Primer. Amb data 30 de març de 2007 el director general de Qualitat Ambiental dicta una resolució per la qual es concedeix l'autorització ambiental integrada a Ferro Spain, SA, amb el número 066-07/AAI/CV, per a la indústria de fabricació de frites, esmalts i composicions ceràmiques, situada a la carretera nacional 340, quilòmetre 954, polígon industrial Via Augusta, de Nules (Castelló).  
Segon. Amb data 5 de febrer de 2008, Pedro J. Hausdorff, en representació de la mercantil Ferro Spain, SA, presenta en la Conselleria de Medi Ambient, Aigua, Urbanisme i Habitatge un escrit en el qual comunica que s'han dut a terme algunes de les inversions previstes en l'autorització ambiental integrada i, en conseqüència, es modifica la relació de focus d'emissió definits en l'esmentada autorització.  
A la sol·licitud s'adjunta un annex al projecte bàsic d'autorització ambiental integrada, amb l'actualització de la llista de maquinària i focus d'emissió.  
Tercer. Amb data 3 de març de 2008, es notifica a l'Ajuntament de Nules la qualificació de la modificació com a no substancial per part d'aquesta Conselleria i se sol·licita informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Quart. Amb data 3 de març de 2008, es notifica a l'empresa l'inici del tràmit de modificació d'ofici de la seua autorització ambiental integrada.  
Cinqué. Amb data 28 de maig de 2008, es rep l'informe favorable emés per l'Ajuntament, en el qual indica que les mesures correctores en matèria de sorolls, vibracions, calor, olors i abocaments al sistema de clavegueram municipal estan d'acord amb les ordenances municipals.  
Així mateix, s'ha incorporat a l'expedient informe emés pel Servei de Protecció de l'Ambient Atmosfèric.  
Sisé. Amb data 17 de juny de 2008 es notifica a l'interessat l'inici del tràmit d'audiència relatiu a la resolució de modificació d'ofici de l'autorització ambiental integrada, perquè en el termini de deu dies hàbils puga al·legar i presentar els documents i justificacions que estime pertinents.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Genera  
  
\* \* \* \* \* \* \* \* \* \* \* \* \* \* \*  
litat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Modificar la resolució de 30 de març de 2007 per la qual s'atorga autorització ambiental integrada a l'empresa Ferro Spain, SA en els aspectes següents:  
1. Valors límit d'emissió  
1.1. Emissions atmosfèriques  
1.1.1. Emissions canalitzades  
La llista de focus d'emissió inclosos en l'autorització ambiental integrada queda com segueix:  
1.1.3. Emissions sonores  
Després de l'execució de les modificacions previstes, s'haurà de realitzar una nova auditoria acústica, a fi de comprovar que es compleixen els límits establits per la Llei 7/2002, de 3 de desembre, de la Generalitat, de protecció contra la contaminació acústica.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 9 de setembre de 2008.- El director general per al Canvi Climàtic: Jorge Lamparero Lázaro.